Serangan Jakarta 2016

Pada 14 Januari 2016, tujuh kejadian letupan dan siri tembak-menembak telah berlaku di hadapan pusat beli-belah Sarinah, Jakarta Pusat, Jakarta,  Indonesia. Sebanyak lapan orang terkorban (termasuk empat pengganas). Militan IS mengaku bertanggungjawab terhadap serangan ini.

Presiden Indonesia, Joko Widodo meminta rakyat Indonesia tidak gentar dengan insiden keganasan tersebut dan mengarahkan pihak polis untuk menangkap pihak yang bertanggungjawab.

Latar belakang

Indonesia sebelum ini pernah menerima ancaman serangan dari militan IS pada bulan November 2015, sebaik sahaja serangan terhadap Paris. 150,000 orang anggota keselamatan telah dikerahkan semenjak ancaman tersebut diterima dengan keselamatan dipertingkatkan di gereja, lapangan terbang dan bangunan-bangunan kerajaan. Khabar angin serangan mulai tersebar selepas serangan terhadap Istanbul.  Serangan terakhir yang berlaku di Jakarta ialah pada tahun 2009, dimana 9 orang tercedera dan 53 yang lain cedera.

Serangan
Letupan pertama berlaku pada pukul 10.20 pagi (waktu tempatan). Letupan kedua pula berlaku pada 10.50 pagi dan letupan ketiga enam minit selepas itu. Letupan yang berlaku berdekatan dengan kafe Starbuck telah memecahkan kaca jendela kafe tersebut, diikuti dengan serbuan oleh pihak polis. Letupan keempat, kelima dan keenam berlaku pada pukul 11 pagi. Empat lagi anggota polis memasuki lokasi kejadian pada pukul 11.10 pagi dan bunyi tembak-menembak mula reda. Sebuah pos kawalan polis disahkan rosak akibat diletupkan oleh pengganas yang melemparkan bom tangan dengan menaiki motosikal.

Pada pukul 12.05 tengah hari, sepasukan anggota tentera turut mengawal keadaan sekitar kejadian. Beberapa mayat telah dialih oleh pihak polis menggunakan empat buah ambulans. Bangunan Pertubuhan Bangsa-bangsa Bersatu (PBB) dan beberapa buah bangunan berdekatan telah dikosongkan serta-merta.

Tiga bom tangan yang belum diletupkan telah ditemui oleh pihak polis selepas kejadian.

Mangsa

Sebanyak empat orang awam dan lima anggota polis terbunuh manakala sembilan belas yang lain cedera.

Dalang
Sebanyak 10-14 orang pengganas disyaki terlibat didalam kejadian ini.Empat orang pengganas telah disahkan mati Tiga pengebom berani mati disahkan bertanggungjawab terhadap  letupan tersebut.Duabelas orang telah ditahan polis untuk membantu siasatan, tiga hari selepas serangan.

IS mengaku bertanggungjawab terhadap serangan ini.

Reaksi

Kecaman
Pemimpin-pemimpin di seluruh dunia mengecam kejadian ini dan menyatakan perasaan simpati terhadap mangsa serangan.

Perniagaan
Semua cawangan Starbucks di Jakarta telah ditutup pada hari tersebut.Nilai matawang Rupiah jatuh sebaik sahaja serangan ini berlaku.

Keselamatan
100 orang anggota polis dari bridged khas POLRI telah dikerah untuk mengetatkan tahap keselamatan di Lapangan Terbang Antarabangsa Soekarno-Hatta.Tahap keselamatan di provinsi Indonesia yang lain turut dipertingkatkan.Polis Diraja Malaysia (PDRM) turut meningkatkan tahap keselamatan negara ke tahap yang tertinggi. Polis Diraja Thailand pula telah melancarkan serbuan di daerah Min Buri, dua hari selepas serangan ini berlaku.

Solidariti
Solidariti telah dilakukan di kawasan kejadian dengan warga kota Jakarta mengangkat poster mengutuk serangan tersebut, sehari selepas kejadian. Hashtag #KamiTidakTakut dan  #prayforJakarta turut viral sebaik sahaja serangan berlaku.

Lihat juga
 Pengeboman Jakarta 2017
 Letupan bom Jakarta 2009
 Pengeboman Bali 2005
 Pengeboman Bali 2002
 Pengeboman JW Marriott 2003

Rujukan

Keganasan di Indonesia
Pembunuhan beramai-ramai pada 2016
2016 di Indonesia